stanford-oval/wikipedia huggingface dataset:
Reneé Rapp
Ura > Artistina

Rapp julkaisi debyyttikappaleensa Everything for Everyone 11. marraskuuta 2022. Helmikuussa 2023 julkaistiin deluxe-versio, joka sisälsi kaksi uutta kappaletta.
14. marraskuuta 2022 Rapp ilmoitti ensimmäisestä kiertueestaan; "Everything to Everyone: The First Shows". Yhdysvaltoihin järjestettiin neljä kiertuetta. Rappin loppuunmyyty USA-kiertue jatkui 6.–18. joulukuuta 2022. 12. tammikuuta 2023 Rapp ilmoitti ensimmäisestä kansainvälisestä esityksestään debyytti-EP:llään.
Rappin debyyttistudioalbumi Snow Angel julkaistiin 18. elokuuta 2023. 16. kesäkuuta 2023 Rapp ilmoitti kansainvälisestä Snow Hard Feelings -kiertueesta, jota tukivat Alexander 23 ja Towa Bird. 17. marraskuuta 2023 julkaistiin deluxe-versio Snow Angelista, joka sisälsi neljä uutta kappaletta, mukaan lukien remixin kappaleesta "Tummy Hurts" Coco Jonesin kanssa. Remixin virallinen video julkaistiin 17. marraskuuta 2023.
20. tammikuuta 2024 Rapp esiintyi komedia- ja varieteesarjassa Saturday Night Live, jossa hän esitti "Snow Angel" ja "Not My Fault" (mukana Megan Thee Stallion).
Pähkinämakadamia

| Pähkinämakadamia |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Proteales
Heimo::  Proteakasvit Proteaceae
Suku::  Makadamiat Macadamia
Laji::  integrifolia
Kaksiosainen nimi
 Macadamia integrifolia  Maiden & Betche 
Synonyymit
 Macadamia ternifolia 
Katso myös
   Pähkinämakadamia Wikispeciesissä   Pähkinämakadamia Commonsissa 
Infobox OKVirheellinen NIMI-arvoIUCN-testi OK: 
Pähkinämakadamia eli australianmakadamia eli australianpähkinä (Macadamia integrifolia) on kotoisin Australian itärannikolta.
Pähkinämakadamia on pienikokoinen puu, jonka vaaleanpunaiset tai keltaiset kukat kasvavat tiiviinä kimppuina. Lehdet ovat kiiltävät ja niiden reunat piikkiset. Sitä viljellään paljon myös muualla kuin Australiassa, etenkin Havaijilla.
Australianpähkinä muistuttaa ulkoisesti hyvin paljon hasselpähkinää, mutta on tätä jonkin verran isompi. Australianpähkinän kuori on erittäin kova ja vaikea rikkoa. Pähkinän maku on pehmeän voimainen, mikä selittyy pähkinän korkealla rasvapitoisuudella.[lähde? ]
Pähkinämakadamiaa kasvatetaan koristekasvina. Sen pähkinöistä tehdään öljyä ("makadamiaöljy"), jota käytetään kosmetiikassa ja ruoanlaitossa.
Ravintosisältö

Sata grammaa australianpähkinöitä sisältää:
Energiaa: 718 kcal
Rasvaa: 75 g
Proteiinia: 8 g
Hiilihydraatteja: 13,5 g
Ravintokuitua: 8,5 g
Australianpähkinässä on poikkeuksellisen vähän monityydyttymättömiä rasvahappoja, minkä vuoksi se ei härskiinny helposti.
Australianpähkinässä on setunne.com-sivuston mukaan runsaasti B-vitamiinia, E-vitamiinia, tiamiinia, magnesiumia, fosforia, rautaa sekä kaliumia.
Käyttörajoitukset

Australianpähkinä on erittäin myrkyllistä koirille.
Aiheesta muualla

Fineli: Australianpähkinän ravintosisältö
Macadamiapähkinä.fi Tietoa terveellisistä pähkinöistä
Australianpähkinöitä.
Relax, Take It Easy

| ”Relax, Take It Easy” Mika |
| --- | --- | --- |

Singlen tiedot
 Albumilta: Life in Cartoon Motion
 Julkaistu: Kesäkuu 2006 (alkuperäinen) Joulukuu 2007 (re-release)
 Tuottaja(t): Greg Wells
 Tyylilaji: pop, electropop
 Kesto: 04.30 (albumiversio) 03.42 (radioversio) 03.48 (uusi radioversio)
 Levy-yhtiö: Casablanca
Mikan muut singlet
|   | ”Relax, Take It Easy” 2006 | ”Grace Kelly” 2007 |
Relax, Take It Easy on brittiläisen laulaja-lauluntekijä Mikan debyyttisingle hänen Life in Cartoon Motion-debyyttialbumilta. Britanniassa kappaleen alkuperäisestä versiosta ei tullut listamenestystä. Britannian latauslistoilla kappale nousi sen jälkeen 67. sijalle kun "Grace Kelly" pääsi listan huipulle tammikuussa 2007.
Kappale käyttää melodialinjaa Cutting Crewn menestyskappaleesta "(I Just) Died in Your Arms". Pohjois-Amerikassa kappale julkaistiin albumin kolmantena singlenä. Britanniassa kappale uudelleenjulkaistiin fyysisenä singlenä 31. joulukuuta 2007 sekä digitaalisesti ladattavana A-puolen singlenä "Lollipopin kanssa 24. joulukuuta 2007. Tämä uudelleenjulkaistu single pääsi Britannian singlelistan 18. sijalle. Kappaletta käytetään myös elokuvassa Were the World Mine. Se on myös vuonna 2011 julkaistussa elokuvassa "Monte Carlo".
Käännös suomeksi
Raili Manninen

Raili Manninen (5. marraskuuta 1940 Tampere – 21. lokakuuta 2020 Helsinki) oli suomalainen kirjailija, toimittaja ja tiedottaja.
Manninen opiskeli Helsingin yliopistossa estetiikkaa ja kansainvälistä kirjallisuutta ja valmistui filosofian maisteriksi. Hän asui 14 vuotta Belgiassa, josta hän muutti Italiaan Rooman lähelle. Hän toimi freelancejournalistina ja tiedottajana työmarkkinajärjestöissä, valtionhallinnossa ja yrityksissä.
Teoksia

Vaihto-oppilaan opas ; kirj. Raine Lahtinen, Raili Manninen ; kuv. Timo Kästämä. Weilin + Göös, Espoo 1985
Yhteisö viestii : tiedottamisen, suhdetoiminnan, markkinoinnin ja muun viestinnän ajatuksia nykykäyttöön  ; toim. Pertti Leppänen, Raili Manninen, Pirjo Toivonen ; piirrokset Tapani Utriainen. WSOY 1988
Kyllä sä pärjäät, Sunny. WSOY 1991
Täysillä joka sekunti. WSOY 1992
Varsalaitumet jäävät. WSOY 1993
Sinisen ponitallin kevät. WSOY 1995
Sinisen ponitallin Juuli. WSOY 1997
Sinisen ponitallin ratsastajat. WSOY 1998
Sinisen ponitallin Karoliina. WSOY 1999
Renesto Angelico Aragonialainen : suojeluskoira ; kuvittanut Leena Lumme. WSOY 2003
Jatulintarhan arvoitus ; kuvittanut Riikka Jäntti. WSOY 2004
Aurinkomyrsky ; kuvittanut Riikka Jäntti. WSOY 2005
Merikotkan poika ; kuvittanut Riikka Jäntti. WSOY 2006
Vieraassa maassa. Tennet Communications, Vantaa 2008
Huipulla. Tennet Communications, Vantaa 2012
Tie takaisin paratiisiin. Tennet Communications, Vantaa 2012
Palkinnot

Tampereen kaupungin kirjallisuuspalkinto 2003
Riksväg 50

Riksväg 50 (myös Bergslagsdiagonalen) on Ruotsissa kulkeva tie. Tie alkaa Itä-Götanmaan läänissä sijaitsevasta Ödeshögistä ja päättyy Gävleborgin läänissä, Pohjanlahden rannalla sijaitsevaan Söderhamniin. Riksväg 50 kulkee Ödeshögin ja Söderhamnin lisäksi matkalla seuraavien taajamien läpi: Vadstena, Motala, Askersund, Kumla, Örebro, Lindesberg, Kopparberg (Ljusnarsbergin kunta), Grängesberg (Ludvikan kunta), Ludvika, Borlänge, Falun, Alfta (Ovanåkerin kunta) ja Bollnäs. Pituutta tiellä on 486 kilometriä.
Aiheesta muualla

Bergslagsdiagonalen.com (ruotsiksi)
Pyhä käsikranaatti

Pyhä käsikranaatti muistuttaa ulkonäöltään Britannian hallitsijan valtakunnanomenaa. Risti toimii sen sokkana.
Pyhä käsikranaatti (engl. Holy Hand Grenade of Antioch, ”Antiokian pyhä käsikranaatti”; myöhemmin muodossa Holy Grenade) on alun perin Monty Python -ryhmän vuonna 1975 valmistuneessa komediaelokuvassa Monty Pythonin Hullu maailma esiintynyt kuvitteellinen ase. Se on samanaikaisesti kristillinen pyhäinjäännös ja käsikranaatti. Elokuvassa sillä tapetaan ”Caerbannogin tappajakaniini”, joka vartioi luolaa, josta löytyy vihje Graalin maljan olinpaikasta.
Sittemmin Pyhä käsikranaatti on levinnyt muualle populaarikulttuuriin, esimerkiksi useisiin tietokonepeleihin, kuten Wormsiin ja Fallouttiin.
Käyttöohje

Elokuvan mukaan Pyhän käsikranaatin käyttöohjeet löytyvät kuvitteellisesta Varustelujen kirjasta (Book of Armaments), luvusta 2, jakeista 9–21.
Vaikka elokuvassa Graham Chapmanin näyttelemä kuningas Arthur laskee väärin (-YKSI! KAKSI! VIISI! -Kolme, herrani. -KOLME!), hän onnistuu silti tuhoamaan Tappajakaniinin.
Varustelujen kirja 2:9–21
| 0 | 1 | 2 |
| --- | --- | --- |
| ” |  ... 9 Ja Pyhä Attila nosti käsikranaatin korkealle sanoen "Oi HERRA, siunaa tämä Sinun käsikranaattisi, että se siten sallisi vihollistesi räjähtää pieneksi palasiksi, armossasi."  10 Ja HERRA virnisti ja ihmisillä oli pidot lampaasta ja laiskiaisesta ja karpista ja anjoviksesta ja orangista ja aamiaismuroista ja hedelmälepakoista ja isoista ku...  [tässä kohtaa lukevaa munkkia kehotettiin hyppäämään tekstissä vähän eteenpäin]...  18 Ja HERRA puhui, sanoen: "Ensin ottanet pois Pyhän Sokan, sitten pitää sinun laskeman kolmeen, ei enempään, eikä vähempään.  19 Kolme olkoon se numero, johon olet laskeva, ja laskettavan numeron on oltava kolme.  20 Neljään ällös laske, äläkä myöskään kahteen, paitsi jos sitten laskenet kolmeen.  21 Viisi on jo liikaa. Kun numero kolme, ollen kolmas numero, on saavutettu, heittänet sinä Pyhän käsikranaatin kohti vihollistasi, joka, ollen Minunkin vihani kohde, saa tuta sen voiman. Aamen | ” |
Renfrewshire

| Renfrewshire Siorrachd Rinn Friù |
| --- | --- |
 Renfrewshiren maaseutua Bishoptonissa
 Vaakuna
 Alueen sijainti Skotlannissa
 Koordinaatit: 55°50′N, 04°32′W 
Valtio:  Yhdistynyt kuningaskunta
Maa:  Skotlanti
Hallinto:  
 – hallinnollinen keskus:  Paisley
Pinta-ala:  261 km²
Väkiluku (2015):  174 560
 – väestötiheys:  668,8 as./km²
Lyhenteet:  
 – ISO 3166:  GB-RFW
 
Hallintoalueen internetsivut
Renfrewshire (gaeliksi Siorrachd Rinn Friù) on yksi Skotlannin 32:sta hallintoalueesta (council area). Siellä on arviolta 174 560 asukasta (vuonna 2016) ja sen pinta-ala on 261 neliökilometriä. Alueen pääkaupunkina toimii Paisley.
Renfrewshire on yksi kolmesta historiallisen Renfrewshiren kreivikunnan alueella sijaitsevasta Skotlannin hallintoalueesta; muut ovat Inverclyde ja Itä-Renfrewshire. Skotlannin suurin joki Clyde virtaa alueen pohjoisrajalla.
Kyliä ja kaupunkeja

Bishopton
Bridge of Weir
Brookfield
Crosslee
Elderslie
Erskine
Houston
Howwood
Inchinnan
Johnstone
Kilbarchan
Langbank
Linwood
Lochwinnoch
Paisley
Ralston
Ranfurly
Renfrew
Aiheesta muualla

Kuvia tai muita tiedostoja aiheesta Renfrewshire Wikimedia Commonsissa
Hallintoalueen internetsivut
Skotlannin hallintoalueet
Aberdeen
Aberdeenshire
Angus
Argyll ja Bute
Clackmannanshire
Dumfries ja Galloway
Dundee
Edinburgh
Etelä-Ayrshire
Etelä-Lanarkshire
Falkirk
Fife
Glasgow
Inverclyde
Itä-Ayrshire
Itä-Dunbartonshire
Itä-Lothian
Itä-Renfrewshire
Länsi-Dunbartonshire
Länsi-Lothian
Midlothian
Moray
Orkney
Perth ja Kinross
Pohjois-Ayrshire
Pohjois-Lanarkshire
Renfrewshire
Scottish Borders
Shetland
Stirling
Ulko-Hebridit
Ylämaa
Ray Fisher

| Ray Fisher |
| --- | --- |
 Ray Fisher San Diegon Comic-Conissa 2017.
Henkilötiedot
Syntynyt: 1988 (ikä 35–36) Lontoo, Yhdistynyt kuningaskunta
Ammatti:  näyttelijä
Näyttelijä
Aktiivisena:  2008–
Merkittävät roolit:  The Good, the Bad and the Confused DC Extended Universe
Aiheesta muualla
IMDb 
Ray Fisher (s. 1988) on yhdysvaltalainen näyttelijä, joka valittiin vuonna 2014 näyttelemään Kyborgia DC Extended Universen elokuvissa. Ensimmäisen kerran hän näyttäytyi tässä roolissa vuoden 2016 elokuvassa Batman v Superman: Dawn of Justice. Fisher on esiintynyt myös teatterissa sekä lyhytelokuvassa The Good, the Bad and the Confused.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huomautukset |
| --- | --- | --- | --- | --- |
| 2008 | The Good, the Bad and the Confused | The Good, the Bad and the Confused |  | lyhytelokuva |
| 2016 | Batman v Superman: Dawn of Justice | Batman v Superman: Dawn of Justice | Victor Stone / Kyborgi | cameo |
| 2017 | Justice League | Justice League | Victor Stone / Kyborgi |  |
| 2021 | Zack Snyder’s Justice League | Zack Snyder’s Justice League | Victor Stone / Kyborgi |  |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Huomautus |
| --- | --- | --- | --- | --- |
| 2015 | The Astronaut Wives Club | The Astronaut Wives Club | kapteeni Edward Dwight | Jakso "In the Blind" |
| 2019 | True Detective | True Detective | Henry Hays | päärooli |

| Teatteri> Vuosi | Teatteri> Nimi | Teatteri> Rooli | Teatteri>  | Teatteri>  |
| --- | --- | --- | --- | --- |
| 2008 | Kuin surmaisi satakielen | Tom Robinson |  |  |
| 2009 | Macbeth |  |  |  |
| 2013 | Fetch Clay, Make Man | Muhammad Ali |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Ray Fisher Internet Movie Databasessa. (englanniksi)
Riekertin komissio

Riekertin komissio (engl. Riekert Commission) nimitettiin Etelä-Afrikassa vuonna 1970 selvittämään mustien eteläafrikkalaisten työolosuhteita. Komissio sai nimensä sen puheenjohtajasta ja ainoasta jäsenestä tohtori P. Riekertistä, joka oli maan entisen pääministerin John Vorsterin entinen talousneuvonantaja.
Komission loppuraportti vuodelta 1979 suositteli, että niille mustille, jotka jo asuivat maan kaupungeissa annettaisiin asetettaisiin työnhaussa etusijalle ja siten luotaisiin maahan musta keskiluokka. Bantustaneissa ja maaseuduilla asuvien mustien muuttamista kaupunkeihin tuli puolestaan estää tiukemmilla passilakien valvomisella.
Komission suositteli myös, että passilakeja rikkovien mustien sijaan hallituksen tulisi rangaista laittomia muuttajia palkanneita työnantajia ja vuokraisäntiä, jotka palkkasivat tai majoittivat ilman laillisia asiakirjoja kaupunkeihin saapuneita mustia. Riekertin komission suositukset toteutettiin vain osittain.
Pähkinänsärkijä (esine)

Pähkinänsärkijä.
Koristeellinen saksalainen pähkinänsärkijänukke.
Pähkinänsärkijä on käsikäyttöinen työkalu, jonka avulla murretaan pähkinän kuori. Pähkinänsärkijä voi olla muodoltaan ihmismäinen nukke, jonka suu toimii varsinaisena särkijänä.
Kaikkien pähkinöiden avaamiseen ei välttämättä tarvita pähkinänsärkijää. Esimerkiksi saksanpähkinöiden kuoret on mahdollista murtaa myös paljain käsin ja pistaasipähkinöiden kuoret saa avattua käsin sekä toisia kuoria apuna käyttämällä.
Pähkinänsärkijänuket

Sotilashahmoiset pähkinänsärkijänuket ovat lähtöisin Erzgebirgen vuoristoalueelta itäisestä Saksasta, jossa paikalliset käsityöläiset alkoivat valmistaa niitä 1600-luvun lopussa. Niiden teollinen valmistus alkoi 1870-luvulla, ja niitä alettiin viedä Saksasta muihinkin Euroopan maihin. Wilhelm Füchtner valmisti ensimmäisen nykyisen kaltaisenselvennä puisen koristeellisen ”pähkinänpurijan” vuoden 1870 tienoilla Seiffenin kaupungissa. Pähkinänsärkijä symboloi esivaltaa, jonka edustajat ovat kautta aikojen saaneet monta kovaa pähkinää purtavakseen. Sen vuoksi pähkinänsärkijöiden hahmot ovat esittäneet yleensä kuninkaallisia ja sotilaita.
Nykyään valmistetaan paljon myös pelkästään koristeiksi tai leluiksi tarkoitettuja pähkinänsärkijänukkeja, joilla ei voi särkeä pähkinöitä.
Pähkinänsärkijä kirjallisuudessa

Pähkinänsärkijöistä on mainintoja eurooppalaisessa kirjallisuudessa 1300-luvulta alkaen. Pähkinänsärkijä mainitaan esimerkiksi Canterburyn tarinoissa. Kirjailija E. T. A. Hoffmann kirjoitti vuonna 1816 sadun Pähkinänsärkijä ja hiirikuningas (Nussknacker und Mausekönig), joka teki pähkinänsärkijänukesta tunnetun hahmon. Sadun pohjalta Pjotr Tšaikovski sävelsi baletin Pähkinänsärkijä. Hoffmannin sadun ja Tšaikovskin baletin ansiosta pähkinänsärkijänuket yhdistetään nykyään usein jouluun, ja ne ovat esimerkiksi Yhdysvalloissa suosittuja joulukoristeita.
Tohtori Heinrich Hoffmannin 1800-luvun puolivälissä kirjoittamassa kuvakirjassa Kuningas Pähkinänrouhija ja köyhä Reino (König Nussknacker und der arme Reinhold) kirjan tapahtumat sijoittuvat joulun aikaan. Kirjassa kerrotaan köyhästä ja sairaasta pojasta, jonka pähkinänsärkijä johdattaa unessa halki leikkikalumaailman. Kun poika herää aamulla, niin hän löytää unessa näkemänsä lelut joulukuusen alta ja paranee. Tämä tarina yhdisti ensimmäisen kerran pähkinänsärkijän nimenomaan joulun aikaan.
Museot

Euroopan ensimmäinen pähkinänsärkijämuseo sijaitsee Neuhausenissa Saksissa. Siellä on näytteillä 2 300 erilaista pähkinänsärkijää.
Yhdysvalloissa on pähkinänsärkijämuseo Leavenworthissa Washingtonin osavaltiossa.
Neuhausenin pähkinänsärkijämuseon esineistöä
Pähkinänsärkijä-koristenukke
Aiheesta muualla

Kuvia tai muita tiedostoja aiheesta Pähkinänsärkijä Wikimedia Commonsissa
Neuhausenin pähkinänsärkijämuseo
Leavenworthin pähkinänsärkijämuseo
The Story of The Nutcracker (englanniksi)
Rautavaaran auto-onnettomuus

Rautavaaran auto-onnettomuus tai Rautavaaran perhesurma tapahtui sunnuntai-iltana 26. lokakuuta 2014 kantatiellä 75 Rautavaaran kunnassa lähellä Hankamäen kylää, kun vuonna 1981 syntynyt nurmeslainen perheenäiti ajoi henkilöautolla tahallaan vastaantulevaa linja-autoa päin surmaten itsensä ja kolme lastaan. Lapset olivat iältään 1-, 2- ja 6-vuotiaita. Onnettomuudessa mukana ollut linja-auto oli matkalla Nurmeksesta Kuopioon, ja siinä matkusti kahden nuorimman lapsen isä. Linja-auton kuljettaja ja neljä matkustajaa loukkaantuivat lievästi.
Tapahtumien kulku

Tapahtumaa edelsi perheenäidin ja hänen avomiehensä välinen riita perheen asioista. Nainen seurasi linja-autoa lapset kyydissään ja pysäytti sen bussipysäkille. Riitely jatkui hetken bussissa, minkä jälkeen bussinkuljettaja pyysi naisen poistumaan, jotta bussi pääsisi jatkamaan matkaa. Nainen poistui linja-autosta ja lähti seuraamaan autollaan bussia. Nainen ohitti linja-auton, teki U-käännöksen ja törmäsi tahallaan vastaantulevaan bussiin. Onnettomuustutkintalautakunta selvitti, että naisen kuljettaman henkilöauton nopeus oli 92–123 km/h, mutta törmäysjälkien ja henkilöauton keskinopeuden perusteella on aihetta olettaa, että henkilöauton nopeus törmäyshetkellä oli ollut lähempänä 123 km/h. Keskusrikospoliisin laboratorion tutkimuksen mukaan linja-auton nopeus törmäyshetkellä oli 47 km/h. Tutkimuksissa kävi ilmi, että linja-auto oli ehtinyt jarruttaa. Henkilöauto oli osittain painautunut linja-auton alle.
Kolaria edeltävä riita oli taltioitu kännykällä. Tallenteessa oli sisällöltään kaikki, mitä lähellä istuneet muut matkustajat olivat kertoneet keskustelusta.
Poliisin mukaan äiti ei ollut suunnitellut tekoaan entuudestaan, vaan teko oli tehty äkkipikaistuksissa ja kiihtyneessä mielentilassa.
Jälkipuinti

Kolarin jälkeen alettiin suunnitella jopa 14 muutosta lakiin perhesurmien estämiseksi. Muutosten myötä esimerkiksi viranomaiset, koulut, neuvolat ja sosiaalitoimi saavat jatkossa oma-aloitteisesti ilmoittaa poliisille, jos on aihetta epäillä, että perhe voisi olla tehostetun avun tarpeessa. Poliisi voi muutosten myötä myös kutsua kokoon useita toimijoita räätälöimään apua perheelle.
Rieker

| Rieker |
| --- | --- |

Infobox OKVirheellinen NIMI-arvo: 
Rieker on sveitsiläinen perheyritys, joka valmistaa kenkiä ja laukkuja naisille ja miehille. Riekerin tuotteita myy noin 9 000 vähittäiskauppiasta lähinnä Euroopassa. Yhtiön pääkonttori sijaitsee Sveitsin Schaffhausenin kantonin Thayngenissa. Yhtiö työllistää noin 20 000 ihmistä maailmanlaajuisesti myynnin, suunnittelun ja tuotannon työtehtävissä. Sillä on omia tehtaita Marokossa, Slovakiassa, Romaniassa, Tunisiassa ja Vietnamissa.
Yritys on perustettu vuonna 1874 Schwarzwaldin alueella Etelä-Saksassa. Rieker on viidennen sukupolven perheyritys. Se suunnittelee ja valmistaa itse lähes koko mallistonsa, johon kuuluu sekä muoti- että ulkoilujalkineita. Rieker on myös kehittänyt jalkineisiinsa omia teknologioita (esim. Rieker Antistress), jotka parantavat kengän istuvuutta, joustavuutta ja kestoa.
Käännös suomeksi
Pyrgoú

| Pyrgoú Πυργού |
| --- | --- |
 Pyrgoún kylää.
 Pyrgoú
 Koordinaatit: 35°13′27″N, 25°1′9″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Iraklion
Hallinto:  
 – Asutustyyppi:  kylä
 – Kallikrates-koodi:  7101020601
Korkeus:  435 m
Väkiluku (2021):  267
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Pyrgoú (kreik. Πυργού) on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 267 (2021).
Pyrgoún Pyhän Georgioksen (Ágios Geórgios) kirkko.
Pyrgoún kylä sijaitsee Kreetan keskiosissa noin 24 kilometriä lounaaseen Iraklionin kaupungista. Se on rakennettu noin 435 metrin korkeuteen merenpinnasta laskettuna. Pyrgoú muodostaa oman kyläyhdyskuntansa (Δημοτική Κοινότητα Πυργούς, Dimotikí Koinótita Pyrgoús), johon ei kuulu muita asutuksia. Kylän pääkirkko on omistettu Neitsyt Marialle (Panagía).
Aiheesta muualla

Kuvia tai muita tiedostoja aiheesta Pyrgoú Wikimedia Commonsissa
Pieni-Valkeinen (Viitasaari)

| Pieni-Valkeinen |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°04′24″N, 26°00′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskuoja:  oja Iso-Valkeiseen 
Järvinumero:  14.471.1.007
Mittaustietoja
Pinnankorkeus:  116,7 m  
Pituus:  140 m  
Leveys:  90 m  
Rantaviiva:  0,365 km  
Pinta-ala:  0,934 ha  
Tilavuus:  0.000019 km³ 
Keskisyvyys:  2,01 m  
Suurin syvyys:  3,5 m  
Saaria:  ei saaria 
 fiPieni-Valkeinen 
Pieni-Valkeinen  on Keski-Suomessa Viitasaarella  Valkeiskylän lähellä sijaitseva lampi.
Maantietoa

Lampi on 140 metriä pitkä, 90 metriä leveä, ja sen pinta-ala on 0,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 18 800 kuutiometriä. Sen keskisyvyys on 2,0 metriä ja suurin syvyys on 3,5 metriä. Sen rantaviivan pituus on 350 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Kymöjärven–Kärnänjärven alueeseen (14.471) se kuuluu. Lammen vedenpinnan korkeus on 116,7 metriä mpy.
Rampe de Laffreyn onnettomuus 2007

| Rampe de Laffreyn onnettomuus 2007 |
| --- | --- |
 Kuva paikalta, jossa bussi suistui tieltä. Tiessä näkyvät bussin jättämät renkaanjäljet.
Päivämäärä:  22. heinäkuuta 2007
Kellonaika:  9.30
Tapahtumapaikka:  Vizille, Isère, Ranska
Syy:  kuljettajan virhe, mahdollinen jarruvika
Kuolleita:  26
Loukkaantuneita:  24
Rampe de Laffreyn onnettomuus 2007 tapahtui 22. heinäkuuta 2007, kun puolalaisia pyhiinvaeltajia kuljettanut linja-auto ajautui ulos tieltä ja syöksyi rotkoon Vizillen kunnassa Isèressä, Ranskassa. Onnettomuudessa kuoli 26 ihmistä. Lisäksi 24 loukkaantui, heistä 14 vakavasti.
Onnettomuus tapahtui vaaralliseksi tiedetyllä Rampe de Laffreyn jyrkällä alamäkiosuudella, jossa oli aiemminkin tapahtunut vakavia onnettomuuksia. Tieosuus ei onnettomuuden aikaan ollut sallittu raskaille ajoneuvoille ilman poikkeuslupaa, mutta kuljettaja päätti varoituskylteistä huolimatta ajaa sen kautta. Kuljettajan mukaan bussin jarrut pettivät alamäessä.
Onnettomuuspaikka kahdeksan päivää turman jälkeen.
Vuosien 1973 ja 2007 Rampe de Laffreyn onnettomuuksien muistomerkit.
Ramppikulma

Rampin sisäkulma (kulma γ).
Ramppikulma eli ylityskulma mittaa ajoneuvon kykyä kulkea rampin tai muun esteen yli ilman että sen pohja koskee maahan. Se tarkoittaa kahden etu- ja takapyöriä tangentiaalisesti sivuavan ja akselien puolivälissä pohjan alimmassa kohdassa toisensa leikkaavan suoran terävintä kulmaa.
Rampin sisäkulmalla tarkoitetaan lähtötason ja rampin välistä kulmaa.
Ray Ferraro

| Ray Ferraro> Henkilötiedot |
| --- | --- |
Syntynyt: 23. elokuuta 1964 (ikä 60) Trail, Brittiläinen Kolumbia
Kansalaisuus:   Kanada
Jääkiekkoilija
Lempinimi:  The Big Ball of Hate Chicken Parm
Pelipaikka:  keskushyökkääjä
Maila:  vasen
Pituus:  178 cm
Paino:  87 kg
Pelaajaura
Pääsarjaura:  1984–2002
Seurat:  Hartford Whalers New York Islanders New York Rangers Los Angeles Kings Atlanta Thrashers St. Louis Blues
NHL-varaus:  88. varaus, 1982 Hartford Whalers
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Itävalta 1996 | Jääkiekko |  |
|  Hopeaa | Ruotsi 1989 | Jääkiekko |  |
Ray Ferraro (s. 23. elokuuta 1964 Trail, Brittiläinen Kolumbia) on kanadalainen pelaajauransa lopettanut jääkiekkoilija, pelipaikaltaan keskushyökkääjä.